Thomas Lam

Thomas Anton Rudolph Lam (sündinud 18. detsembril 1993 Amsterdamis) on Soome-Hollandi jalgpallur, kes mängib keskkaitsja või kaitsva poolkaitsjana Austraalia kõrgliigaklubis Melbourne City ja Soome jalgpallikoondises.

Lam sündis ja kasvas üles Hollandis. Tema ema on soomlanna ja isa hollandlane. 2005. aastal liitus ta AZ Alkmaari noorteakadeemiaga, debüteerides hooajal 2012–13 Hollandi kõrgliigas.

Aastatel 2014–2016 mängis ta Hollandi kõrgliigaklubis PEC Zwolle. 2016. aasta juulis siirdus ta Inglismaa esiliigaklubisse Nottingham Forest. Hooajal 2017–2018 oli ta Nottingham Forestist laenul Hollandi kõrgliigaklubis FC Twente. Aastatel 2018–2021 mängis ta taas PEC Zwolles. 2021. aasta augustis sõlmis ta lepingu Bulgaaria kõrgliigaklubiga Sofia CSKA, kus mängis ühe hooaja.

2022. aasta augustis sõlmis ta kaheaastase lepingu Melbourne Cityga.https://www.transfermarkt.com/thomas-lam/profil/spieler/131821 (vaadatud 7.10.2022)

Aastatel 2009–2014 mängis Lam Soome noortekoondistes. Soome jalgpallikoondises debüteeris ta 9. juunil 2015 mängus Eesti vastu. Ta kuulus Soome koondisse 2021. aasta Euroopa meistrivõistlustel.

 Saavutused 
AZ Alkmaar
KNVB beker: 2012–13
PEC Zwolle
Johan Cruijff Schaal: 2014

 Viited 

Kategooria:Soome jalgpallurid
Kategooria:AZ Alkmaari jalgpallurid
Kategooria:Nottingham Forest FC jalgpallurid
Kategooria:FC Twente jalgpallurid
Kategooria:Melbourne City FC mängijad
Kategooria:The Championshipi mängijad
Kategooria:Sündinud 1993